CELEX: 62019TA0359
Language: hr
Date: 2021-09-15 00:00:00
Title: Predmet T-359/19: Presuda Općeg suda od 15. rujna 2021. – Daimler/Komisija („Okoliš – Uredba (EZ) br. 443/2009 – Provedbena uredba (EU) br. 725/2011 – Provedbena odluka (EU) 2015/158 – Provedbena odluka (EU) 2019/583 – Emisije ugljikova dioksida – Metoda ispitivanja – Osobni automobili”)

8.11.2021   
            
            
               HR
            
            
               Službeni list Europske unije
            
            
               C 452/21
            
         
      Presuda Općeg suda od 15. rujna 2021. – Daimler/Komisija
      (Predmet T-359/19) (1)
      
      („Okoliš - Uredba (EZ) br. 443/2009 - Provedbena uredba (EU) br. 725/2011 - Provedbena odluka (EU) 2015/158 - Provedbena odluka (EU) 2019/583 - Emisije ugljikova dioksida - Metoda ispitivanja - Osobni automobili”)
      (2021/C 452/20)
      Jezik postupka: njemački
      
         Stranke
      
      
         Tužitelj: Daimler AG (Stuttgart, Njemačka) (zastupnici: N. Wimmer, C. Arhold i G. Ollinger, odvjetnici)
      
         Tuženik: Europska komisija (zastupnici: K. Talabér-Ritz i A. Becker, agenti)
      
         Predmet
      
      Zahtjev na temelju članka 263. UFEU-a za poništenje Provedbene odluke Komisije (EU) 2019/583 оd 3. travnja 2019. o potvrđivanju ili izmjeni privremenog izračuna prosječnih specifičnih emisija CO2 i ciljnih vrijednosti specifičnih emisija za proizvođače osobnih automobila za kalendarsku godinu 2017. te za određene proizvođače koji pripadaju udruženju Volkswagen za kalendarske godine 2014., 2015. i 2016. u skladu s Uredbom (EZ) br. 443/2009 Europskog parlamenta i Vijeća (SL 2019., L 100, str. 66.), u dijelu u kojem se njome isključuju, u pogledu tužitelja, posebne prosječne emisije CO2 i uštede CO2 koje se pripisuju eko-inovacijama.
      
         Izreka
      
      
                  1.
               
               
                  Članak 1. stavak 1. u vezi s Prilogom I. tablicama 1. i 2. stupcima D i I, Provedbene odluke Komisije (EU) 2019/583 оd 3. travnja 2019. o potvrđivanju ili izmjeni privremenog izračuna prosječnih specifičnih emisija CO2 i ciljnih vrijednosti specifičnih emisija za proizvođače osobnih automobila za kalendarsku godinu 2017. te za određene proizvođače koji pripadaju udruženju Volkswagen za kalendarske godine 2014., 2015. i 2016. u skladu s Uredbom (EZ) br. 443/2009 Europskog parlamenta i Vijeća poništava se u dijelu u kojem pojašnjava, za društvo Daimler AG, prosječne specifične emisije CO2 i uštede CO2 ostvarene eko-inovacijama.
               
            
                  2.
               
               
                  Europska komisija snosit će vlastite troškove i troškove društva Daimler.
               
            
         (1)  SL C 263, 5. 8. 2019.